**Қазақстан Республикасы халықтарының Тілдер күні мерекесіне орай өткізілген онкүндіктің іс-шаралары туралы мәлімет.**

Жанында интернаты бар А.Үкібаев орта мектебінде Тілдер мерекесіне байланысты жоспарланған іс-шаралар мен жүргізілуде. Іс-шара жұмыстарына оқушылар мен ұстаздар белсене қатысып, жұмыла жұмыс жасауда. Онкүндіктің алғашқы күні Әмірбек А.Ә. жетекшілігімен 7-сынып оқушылары «Тіл- достықтың дәнекері» атты тәлімсәт өткізді, сол күні барлық сыныптар арасында «Мемлекеттік тіл – менің тілім» атты сынып сағаттары ұйымдастырылды. Мектеп кітапханашысы Өтекеева Т.Ө. «Қазақ тілі - тірегіміз, соғып тұрған жүрегіміз» тақырыбында кітап көрмесін ұйымдастырды. Одан соң 8-11-сынып оқушылары арасында «Мәңгілік еліміздің Мәңгілік тілі» атты шығармалар байқауы өтіп, өз шығармаларында оқушылар өз Отанына, туған еліне, ана тіліне деген сүйіспеншіліктерін арқылы жеткізді. Бұл байқауда Мұрат А. 1-орын, Қыпшақбаева А. 2-орын, Тұяқова М. 3-орын иеленді. Бастауыш сынып оқушылары арасында Мусина М.Б. ««Бала тілі – бал» мәнерлеп оқу байқауын ұйымдастырып өткізді, бұл байқауда Болат М. 1-орын, Тыным Е. 1-орын, Әбуов А. 2-орын, Болат А. 3-орын иеленді. 5-7 сыныптар арасында «Тіл білгірлері» интелектуалдық ойын орыс тіл пәнінің мұғалімі Ахметова Г.А. мен ағылшын тілінің мұғалімі Аубакирова Ш.Ж ұйымдастырып өткізді, бұл байқауда 6 сынып оқушысы Мұрат Диана 1 -орынға иеленді. Оқушылар бұл байқауға үлкен дайындықпен, тіл үйренуге деген құштарлығымен, талабымен жан-жақты ізденіп қатысты. Осындай іс-шараларды өткізу барысында оқушыларымызға тілді ұлттық мұра ретінде сезіндіріп, тіл мәдениетін сақтай білуге, тілдің қадір-қасиетін бойларына дарыта аламыз. Жұма күні 8-11 сыныптар арасында «Үш тұғырылы тіл-жарқын болашақ кепілі» атты іс-шарамызды орыс тілі пәнінің мұғалімі Бопаева А.Б, ағылшын тілінің мұғалімі Алдашев А.Қ, қазақ тілі пәнінің мұғалімі Долда А.Т ұйымдастырып өткізді. 8-10 сыныптар арасында«Ұлттар-достастығы» атты тілдер күніне арналған фестивальмен жалғасын тапты. Сенбі күні 5-7 сыныптар арасында «Ұлттар-достастығы» атты тілдер күніне арналған фестивальмен қортындыланды. Оқушылар белсене ат салысты .Мектебімізде тіл мерекесі өз деңгейінде өтті.

Тәрбие ісінің меңгерушісі Назымбекова А.Д











